b'\n_START_ARTICLE_\nLiceul Teoretic \xe2\x80\x9eGrigore Moisil\xe2\x80\x9d Urziceni\n_START_SECTION_\nIstoric\n_START_PARAGRAPH_\n\xc3\x8env\xc4\x83\xc8\x9b\xc4\x83m\xc3\xa2ntul liceal \xc3\xae\xc8\x99i are \xc3\xaenceputul \xc3\xaen Urziceni \xc3\xaen anul 1952, c\xc3\xa2nd a luat fiin\xc8\x9b\xc4\x83 \xc8\x98coala Pedagogica de Educatoare, transformat \xc3\xaen anul 1954 \xc3\xaen \xc8\x98coala Medie Mixt\xc4\x83, iar dup\xc4\x83 aceea \xc8\x99i-a desf\xc4\x83\xc8\x99urat activitatea sub diferite denumiri: liceul teoretic, real-umanist, de matematic\xc4\x83-fizic\xc4\x83, industrial. La \xc3\xaenceput, nu a avut un local propriu, cursurile s-au \xc8\x9binut \xc3\xaen cl\xc4\x83direa de pe strada Buz\xc4\x83ului nr. 84, dup\xc4\x83 aceea la \xc8\x98coala General\xc4\x83 Nr. 1 de pe strada Panduri. \xc3\x8en anul 1959 s-a dat \xc3\xaen folosin\xc8\x9b\xc4\x83 o cl\xc4\x83dire nou\xc4\x83 cu etaj, situat\xc4\x83 pe strada Alexandru Ioan Cuza nr. 9, alc\xc4\x83tuita din opt s\xc4\x83li de clas\xc4\x83, la care s-au adaugat \xc3\xaen 1961 o anex\xc4\x83 cu un atelier, un laborator \xc8\x99i o sal\xc4\x83 de educa\xc8\x9bie fizic\xc4\x83._NEWLINE_Av\xc3\xa2ndu-se \xc3\xaen vedere ponderea important\xc4\x83 a \xc3\xaenv\xc4\x83\xc8\x9b\xc4\x83m\xc3\xa2ntului liceal din aceast\xc4\x83 zon\xc4\x83, la \xc3\xaenceputul anului 1963 s-a terminat construc\xc8\x9bia cl\xc4\x83dirii de pe strada Aurora nr. 12, cu 16 s\xc4\x83li de clas\xc4\x83, 2 ateliere, o \xc3\xaenc\xc4\x83pere pentru cabinetul stomatologic \xc8\x99i o alta pentru bibliotec\xc4\x83, 2 laboratoare, o cancelarie pentru profesori, 2 cabinete pentru directori._NEWLINE_Liceul a func\xc8\x9bionat cu clasele I-XI p\xc3\xa2n\xc4\x83 \xc3\xaen anul 1963 c\xc3\xa2nd clasele I-VIII au trecut \xc3\xaen cadrul \xc8\x98colii Generale Nr. 2. Pe l\xc3\xa2ng\xc4\x83 cursurile de zi, \xc8\x99i-au desf\xc4\x83\xc8\x99urat activitatea o sec\xc8\x9bie seral\xc4\x83 \xc8\x99i alta f\xc4\x83r\xc4\x83 frecven\xc8\x9b\xc4\x83. Deoarece spa\xc8\x9biul de cazare a elevilor externi nu era corespunz\xc4\x83tor, \xc3\xaen anul 1971 s-a dat \xc3\xaen folosin\xc8\x9b\xc4\x83 un internat modern cu 200 de locuri. \xc3\x8en anul 1974 s-au construit \xc3\xaen curtea \xc8\x99colii 4 ateliere pentru efectuarea practicii industriale._NEWLINE_\xc3\x8en anul 1963, dup\xc4\x83 vacan\xc8\x9ba de Cr\xc4\x83ciun s-a dat liceului \xc3\xaen folosin\xc8\x9b\xc4\x83 un nou local, situat pe strada Aurora nr. 12, cu 16 s\xc4\x83li de clas\xc4\x83, dou\xc4\x83 ateliere, dou\xc4\x83 laboratoare, o \xc3\xaenc\xc4\x83pere pentru cabinetul stomatologic, alta pentru bibliotec\xc4\x83, o cancelarie pentru profesori, dou\xc4\x83 cabinete pentru directori._NEWLINE_Din anul \xc8\x99colar 1996-1997, Liceul Teoretic s-a mutat \xc3\xaen cl\xc4\x83direa nou\xc4\x83 din strada Teilor nr. 5, dispune de un spa\xc8\x9biu de \xc8\x99colarizare de 20 de s\xc4\x83li de clas\xc4\x83, 6 laboratoare ( 3 de informatic\xc4\x83, fizic\xc4\x83, chimie, biologie), cabinete de istorie, literatura rom\xc3\xa2n\xc4\x83, o sal\xc4\x83 \xc8\x99i trei terenuri de sport._NEWLINE_Din anul \xc8\x99colar 2001-2002, la a 50-a aniversare, Liceul Teoretic din Urziceni a primit numele marelui profesor de matematic\xc4\x83 \xc8\x99i informatic\xc4\x83, Grigore Moisil._NEWLINE_\xc3\x8en anul 2006 s-a deschis oficial site-ul liceului, ce con\xc8\x9bine descrierea liceului, oferta educa\xc8\x9bional\xc4\x83, date despre concursuri \xc8\x99i \xc8\x98coala de var\xc4\x83 "Grigore Moisil", un forum, \xc8\x99i o sec\xc8\x9biune pentru revista liceului, Excelsior, care con\xc8\x9bine eseuri ale elevilor, interviuri cu profesorii \xc8\x99i alte articole pe subiecte de interes pentru \xc8\x99coal\xc4\x83.'